fi fi en fi fi fi fi ru fi fi fi fi fi fi fi fi fi fi fi fi fi fi fi fi fi fi fi fi fi fi fi de fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi ca es es fi fi fi fi fi fi fi fi fi fi fi fi fi fi fi fi fi fi fi fi fi fi fi en es es fi fi fi fi fi tr fi fi fi fi fi nl fi fi fi fi en en fi fi fi fi en fi fi fi fi fi fi fi en fi fi en fi en fi fi et fi fi
Eläkkeellä aikaa harrastaa ravihevosia | Suomenhevosliitto ry
Missä voisin opetella valjastamaan ja ajamaan?
Ideoita suomenhevosen hyväksi? – kerro siitä meille
Nilsiäläinen Pertti Rissanen laitteli Juha-veljensä kanssa Mattilan Urhoa, 10-vuotiasta oria, Joensuun Toto75:n ensimmäiseen lähtöön.
Urholla ajetaan joka toinen päivä pisimmillään 13 kilometrin harjoituslenkki.
”Aina periaatteessa hölökkää, tätä ei enää kävelytetä”, Pertti kertoo harjoituslenkkien luonteen.
5-vuotiaaksi kääntyvä Armando-suomenhevosruuna on ollut edellistalvena lenkkikaverina mutta ei nyt. Syy on Pertin mukaan se, että Urho on jo kilpailukunnossa ja Armando on vasta treenikuntoinen. Armandolla on tarkoitus jatkaa kilpailemista tänä keväänä.
”Se meni täällä 4-vuotiaana nuorten sarjassa ja hölömöyttään jäi toiseksi. Tallikurvissa rupesi hölmöilemään niin toinen pääsi karkuun. Hävisi 10 senttiä”, Pertti selvittää viime marraskuussa Joensuussa ravatun 4-vuotiaiden lähdön juoksun kulkua, jossa Armando nousi vielä voittotaistoon väkevällä loppukirillä.
Pertti Rissanen palaa taas Mattilan Urhon ohjaksiin parin viikon päästä Kuopion Sorsasalossa. Kuva: Jukka Timonen
Rissasilla on tallissa tällä haavaa neljä omaa hevosta. Mattilan Urho edustaa omaa kasvatustyötä kolmannessa polvessa: Urhon emä Vinkattaren Pimu ja emänemä V.V. Vinkatar ovat Rissasten kasvatteja.
Suomenhevosen kasvattamisessa on oma luontainen tahtinsa.
”Pitää olla pitkä pinna, kun aatellaan, että mennee kolme vuotta ettei tiiä mittään hevosesta. Siihen astihan se on hyvä hevonen yleensä aina”, Pertti naurahtaa.
Kun Pertti oli vielä korjaamotöissä, niin hevoset oli hoidettava iltahommina. Nyt kun hän on eläkkeellä, niin nyt ravureita voi harrastaa täysipainoisemmin.
Urho (isä Pauskeri) on opetettu ajolle 2-vuotiaana ja opetus- ja koelähdöt se juoksi 3-vuotiaana. Ensimmäinen kilpailulähtö oli kesäkuussa 2014 Kajaanissa, ja 5-vuotias ori täräytti heti kättelyssä ykkösenä maaliin.
”Urholla oli kasvukipuja 4-vuotiaana, eikä se ollut silloin parhaimmillaan”, valmentaja perustelee aloitusajankohtaa.
Pertti sanookin, että varsojen kanssa on edettävä maltilla, mieli kilpailla hevosella pitkään.
Suomenhevosen kanssa on turha hötkyillä, kun kotimainen rotumme on vasta 10–14-vuotiaana parhaassa kilpailuiässä.
”Köppinenkin meni vielä Kuninkuusraveissa 15-vuotiaana, mutta mahtava oli hevonenkin. Niin kestävä, vaikka olihan silläkin niitä pikku hankkarivaivoja, mutta niistä se selvisi noppeesti”, nilsiäläinen antaa tunnustusta kilparadoilta vetäytyneelle ravikuninkaalle.
Pertti Rissanen uskoo, että kilpahevosista 16-vuotiaana ”ei varmasti ole yhtään tervettä hevosta”.
Myrkyn nopea Mattilan Ari
Samasta Vinkattaren Pimu-emästä Rissasille sikisi vuonna 2004 Mattilan Ari (isä Hovi-Ari).
”Se oli myrkyn noppee. Se juoksi Oulu Expressissä finaalissa ja Pikkuprinssissä (Jyväskylässä 2008)”, Pertti muistelee lupaavan orin meriittejä.
Mattilan Ari juoksi Mikkelissä vuonna 2012 ryhmälähdön ennätyksekseen 26,3 aly ja kuukautta myöhemmin Vieremällä volttiennätyksensä 27,6ke. Vieremän reissu oli kohtalokas ennätysjuoksusta huolimatta.
”Sillä särkyi etujalka, kun hevonen oli viimeisessä tikissä”, Pertti harmittelee kasvattinsa kohtaloa kuntohuipulla.
Kaikki kun naksaa kohdilleen…
Nyt Rissaset kiertävät raviratoja Mattilan Urhon kanssa ja keväämmällä on Armandon vuoro. Urhoon on Rissasilla hyvä luotto.
”Kaikki kun naksaa niin sitten mennään hyvästi”, Pertti sanoo.
Nyt Joensuussa ori jäi juuri rahapalkintojen ulkopuolelle seitsemänneksi.
”Hevonen oli hyvä. Nyt oli kova lähtö, kun oli kolmen tonnin palkinto. Kymmenkunta hevostakin oli karsittu.  Lähtöpaikka oli vain helevetin huono”, valmentaja manailee kääriessään oriin jalkoja.
Kahden viikon välein starttiin
Edessä oli 2,5 tunnin ajomatka kotikonnuille.
”Tänä iltana hevonen ruokitaan ja ite kylvetään. Yksi päivä annetaan hevosen olla huilissa ja sen jälkeen palautellaan.”
Kilpailutahti on harkittu. Mattilan Urho starttaa seuraavan kerran kotiradallaan Kuopion Sorsasalossa 19. maaliskuuta. Urho volttaa 40 metrin takamatkalta ykkösradalta ja Pertti palaa ohjaksiin.
”Kyllä sen nyt vähintään kahden viikon välein pitää päästä kilpailemaan”, Juha Rissanen aikatauluttaa.
← Juankosken Hevosseuran alkulaukat jääraveista
Vuosikokous 31.3. Jokimaalla →
Täytä tietosi alle tai klikkaa kuvaketta kirjautuaksesi sisään:
Sähköpostiosoite (pakollinen) (Osoitetta ei koskaan julkaista)
Olet kommentoimassa WordPress.com -tilin nimissä. ( Log Out /  Muuta )
Olet kommentoimassa Twitter -tilin nimissä. ( Log Out /  Muuta )
Olet kommentoimassa Facebook -tilin nimissä. ( Log Out /  Muuta )
Muodostetaan yhteyttä palveluun %s
Ilmoita uusista kommenteista sähköpostilla.
Ilmoita uusista artikkeleista sähköpostilla.
Ajankohtaisten arkisto Valitse kuukausi heinäkuu 2022 kesäkuu 2022 maaliskuu 2022 joulukuu 2021 heinäkuu 2021 kesäkuu 2021 toukokuu 2021 maaliskuu 2021 helmikuu 2021 tammikuu 2021 lokakuu 2020 syyskuu 2020 elokuu 2020 heinäkuu 2020 kesäkuu 2020 maaliskuu 2020 helmikuu 2020 joulukuu 2019 lokakuu 2019 syyskuu 2019 elokuu 2019 heinäkuu 2019 kesäkuu 2019 toukokuu 2019 maaliskuu 2019 helmikuu 2019 tammikuu 2019 joulukuu 2018 marraskuu 2018 lokakuu 2018 syyskuu 2018 elokuu 2018 heinäkuu 2018 kesäkuu 2018 toukokuu 2018 huhtikuu 2018 maaliskuu 2018 helmikuu 2018 tammikuu 2018 joulukuu 2017 marraskuu 2017 lokakuu 2017 syyskuu 2017 elokuu 2017 heinäkuu 2017 kesäkuu 2017 huhtikuu 2017 maaliskuu 2017 helmikuu 2017 tammikuu 2017 joulukuu 2016 marraskuu 2016 lokakuu 2016 syyskuu 2016 kesäkuu 2016 toukokuu 2016 maaliskuu 2016 tammikuu 2016 syyskuu 2015 elokuu 2015 heinäkuu 2015 kesäkuu 2015 toukokuu 2015 huhtikuu 2015 maaliskuu 2015 helmikuu 2015 tammikuu 2015 marraskuu 2014 elokuu 2014 heinäkuu 2014 kesäkuu 2014 toukokuu 2014 huhtikuu 2014 maaliskuu 2014 helmikuu 2014 tammikuu 2014 joulukuu 2013 marraskuu 2013 lokakuu 2013 syyskuu 2013 elokuu 2013 heinäkuu 2013 kesäkuu 2013 toukokuu 2013 huhtikuu 2013 maaliskuu 2013 helmikuu 2013 tammikuu 2013
Jäsen – lisää tietosi palveluhakemistoon
Tilaa uudet ajankohtaiset päivitykset sähköpostiisi
Syötä sähköpostiosoitteesi, niin voit seurata tätä blogia ja saat ilmoituksia uusista julkaisuista sähköpostitse.
Lue uusin Suomenhevonen-lehti netissä
Tästä pääset lukemaan vanhempia lehtiä
Luo ilmainen kotisivu tai blogi osoitteessa WordPress.com. tekijä Konstantin Kovshenin.
Privacy & Cookies: This site uses cookies. By continuing to use this website, you agree to their use.
To find out more, including how to control cookies, see here: Cookie Policy
Liity 2 056 muun seuraajan joukkoon
Already have a WordPress.com account? Log in now.
View post in Reader
%d bloggaajaa tykkää tästä: